**Ministru kabineta noteikumu projekta**

**„Grozījumi Ministru kabineta 2010.gada 6.jūlija noteikumos Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes direktīva 2006/7/EK (2006.gada 15.februāris) par peldvietu ūdens kvalitātes pārvaldību un direktīvas 76/160/EEK atcelšanu (turpmāk – direktīva) un Eiropas Komisijas 2010.gada 28.septembra vēstule Latvijas pārstāvniecībai Eiropas Savienībā Nr.ENV.A.1/NM/mm/ARES(2010)635034 „Par Direktīvas 2006/7/EK par peldvietu ūdens kvalitātes pārvaldību un Direktīvas 76/160/EEK atcelšanu Latvijas tiesību aktos” (turpmāk – Eiropas Komisijas vēstule). |
| 2. | Pašreizējā situācija un problēmas | 2010.gadā Latvijas pārstāvniecība Eiropas Savienībā saņēma Eiropas Komisijas vēstuli, kurā bija norādīts uz trūkumiem nacionālajos tiesību aktos, jo nav pārņemtas vai nav pilnībā ieviestas šādas direktīvas prasības:  1) 1.panta 3.punkta nosacījumi peldvietām uz kurām attiecina direktīvas prasības;  2) 2.panta 3.punkta prasības attiecībā uz patstāvīgu peldēšanās aizliegumu vai ieteikumu nepeldēties;  3) 3.panta 1.punktā noteiktā prasība, ka peldūdeņi tiek identificēti katru gadu.  4) 3.panta 7.punktā noteiktā prasība attiecībā uz peldvietu ūdens paraugu ņemšanu peldvietu ūdens kvalitātes informācijas kopuma papildināšanai pēc ārkārtas situācijām;  5) 2.panta 7.punktā noteiktie pārvaldības pasākumi attiecībā uz peldvietu ūdens kvalitāti;  6) 2.panta 8.punktā noteiktā jēdziena „īstermiņa piesārņojums” definīcija, attiecībā uz to, ka īstermiņa piesārņojuma ietekme ir ne ilgāka par aptuveni 72 stundām;  7) 5.panta 4.punkta (a) apakšpunkta (i) punkta noteiktā prasība pārvaldības pasākumiem, ja peldvietas ūdens ir klasificēts kā zemas kvalitātes;  8) 2.panta 12.punktā noteiktās zilaļģu izplatīšanās pazīmes un 8. panta 2. punktā noteiktās prasības peldvietu ūdens pārvaldības pasākumiem zilaļģu izplatīšanās gadījumā;  9) 7.pantā noteiktās prasības atbilstīgiem un laicīgiem pasākumiem sabiedrības informēšanai neparedzētu situāciju gadījumos;  10) 9.panta 1.punktā noteiktā prasība pārvaldības pasākumiem attiecībā uz gadījumiem, kad peldvietu ūdens apraksts liecina par iespējamu makroaļģu vai jūras fitoplanktona pārmērīgu izplatīšanos;  11) 9.panta 2.punktā noteiktā prasība pārvaldības pasākumiem gadījumos, kad peldvietu ūdens ir piesārņots ar stiklu, plastmasu, naftas produktiem vai jebkura cita veida atkritumiem;  12) 12.panta 1.punkta (c) apakšpunkta trešais ievilkums attiecībā uz sabiedrības informēšanu par peldūdens piesārņojumu vai tā draudiem peldūdens īstermiņa piesārņojuma gadījumā;  13) 12.panta 2.punkta (b) apakšpunktā noteiktās prasības informācijas izplatīšanai par peldvietu ūdens klasifikāciju pēdējo trīs gadu laikā;  14) 12.panta 2.punkta (c) apakšpunktā noteiktās prasības informācijas izplatīšanai par veiktajiem pasākumiem, lai novērstu peldētāju pakļaušanu piesārņojumam un analizētu zemas kvalitātes peldūdeņu piesārņojuma cēloņus;  15) V.pielikuma 3.punkta 3.paragrāfs attiecībā uz dezinfekcijas metožu pielietošanu un sterila aprīkojuma nepieciešamību peldūdens parauga ņemšanai;  16) 2.panta 5.punktā minētā definīcija „piesārņojums”;  17) 5.panta 2.punkta prasības par pirmo peldvietu ūdens klasificēšanu atbilstoši tā kvalitātei.  Šo nepilnību novēršanai ir nepieciešams veikt grozījumus 2010.gada 6.jūlija Ministru kabineta noteikumos Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai” (turpmāk – noteikumi). |
| 3. | Saistītie politikas ietekmes novērtējumi un pētījumi | Nav veikti |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010.gada 6.jūlija noteikumos Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai”” (turpmāk - noteikumu projekts) paredz, atbilstoši direktīvas 1.panta 3.punkta, 2.panta 3.punkta un 3.panta 1.punkta prasībām, noteikumu 6.2punktā noteikt, ka Veselības inspekcija, pamatojoties uz pašvaldību sniegto informāciju, katru gadu veic visu peldūdeņu identificēšanu, ņemot vērā peldētāju skaitu un patstāvīgu peldēšanās aizliegumu vai ieteikumu nepeldēties. Atbilstoši 3.panta 7.punktam, noteikumu 9.punktu papildināt ar prasībām par monitoringa kalendāra plānā iekļauto peldvietu kontroles atsākšanu pēc iespējas īsākā laikā pēc ārkārtas situācijas, lai aizvietotu paraugus, kas iztrūkst ārkārtas situācijas dēļ.  Atbilstoši direktīvas 2.panta 8.punktam, noteikumu 10.3.apakšpunktā tiek definēts termins „īstermiņa piesārņojums”, nosakot, ka šāds piesārņojums neietekmē ūdens kvalitāti ilgāk par aptuveni 72 stundām un tam ir skaidri nosakāmi iemesli. Rīcībai īstermiņa piesārņojuma gadījumos Veselības inspekcija izstrādā procedūras. Saskaņā ar direktīvas IV.pielikuma 4.punktu noteikumu 10.3.apašpunktā tiek noteikts, ka Veselības inspekcija ņem papildus paraugu, lai noteiktu īstermiņa piesārņojuma beigas, kuru neiekļauj peldvietu ūdens kvalitātes informācijas kopumā. Peldvietu ūdens kvalitātes informācijas kopuma papildināšanai ūdens paraugu Veselības inspekcija ņem 7 dienas pēc īstermiņa piesārņojuma beigām.  Atbilstoši direktīvas 2.panta 5.punktam, noteikumi tiek papildināti ar 6.1punktu, kurā tiek noteikta definīcija peldūdens piesārņojumam.  Atbilstoši direktīvas 7.pantam, noteikumu 23.punktā tiek uzskaitīti pasākumi peldvietu ūdens pārvaldībai attiecībā uz peldvietu ūdens kvalitāti atbilstoši direktīvas nosacījumiem.  Atbilstoši direktīvas 5.panta 4.punkta (a) apakšpunkta (i) punktam, 8.panta 2.punktam, 9.panta 1. un 2.punktam, noteikumu 24. un 25.punkts, 20.1. un 26.4.apakšpunkts arī paredz, ka Veselības inspekcija, gadījumos, ja peldvietas ūdens tiek klasificēts kā zemas kvalitātes, neparedzētās situācijās, zilaļģu izplatīšanās gadījumos, makroaļģu un fitoplanktona savairošanās gadījumos, peldvietu ūdens piesārņošanas gadījumos (ar naftas produktiem, stiklu, plastmasu, virsmas aktīvām vielām vai citiem peldošiem atkritumiem), nekavējoties veic pasākumus sabiedrības informēšanai, peldēšanās aizlieguma noteikšanai, kā arī citus piemērotus pārvaldības pasākumus.  Saskaņā ar direktīvas 2.panta 12.punktu noteikumu 24.punktā tiek noteikta zilaļģu izplatīšanās definīcija, kā zilaļģu vairošanās putu vai zilaļģu „paklāja” veidā.  Noteikumu 29.2., 29.4., 29.6.4. un 30.4.3.apakšpunktā arī tiek precizēti pasākumi sabiedrības informēšanai, atbilstoši direktīvas 12.pantam, nosakot, ka sabiedrībai peldvietā tiek nodrošināta viegli pieejama informācija, lai brīdinātu, kad ir paredzams īstermiņa piesārņojums vai ir iespējami tā draudi, kā arī tiek precizēts sabiedrībai pieejamais informācijas apjoms.  Atbilstoši direktīvas V.pielikuma 3.punkta 3.paragrāfa prasībām, noteikumu 2.pielikuma 3.3.apakšpunktā tiek precizētas prasības peldūdens parauga noņemšanai, pielietojot trauku un instrumentu dezinfekciju.  Saskaņā ar direktīvas 5.panta 2.punkta prasībām, noteikumi tiek papildināti ar 40.punktu, kurā tiek noteikts, ka peldvietu klasificēšanu, atbilstoši to kvalitātei, Veselības inspekcija pirmo reizi veic ne vēlāk kā līdz 2015.gada peldsezonas beigām.  Direktīvas 2.panta 7.punkta prasības tiek pārņemtas, noteikumus papildinot ar 28.1punktu, kurā tiek noteikti pārvaldības pasākumi attiecībā uz peldvietu ūdens kvalitāti.  Noteikumu projekts pilnībā atrisinās šīs nodaļas 2.punktā minētās problēmas. |
| 5. | Projekta izstrādē iesaistītās institūcijas | Veselības inspekcija |
| 6. | Iemesli, kādēļ netika nodrošināta sabiedrības līdzdalība | Noteikumu projekts neievieš jaunas prasības, bet veic esošo normu tehniskus precizējumus, nodrošinot direktīvas prasību pilnīgu pārņemšanu nacionālajos tiesību aktos. |
| 7. | Cita informācija | **Nav** |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Veselības inspekcija |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Pašvaldības sniegs viņu rīcībā esošo informāciju par pašvaldības teritorijā esošajām peldvietām (par peldvietu apmeklējumu, par veiktajiem labiekārtošanas pasākumiem peldvietā u.c). Informācijas sniegšanai par peldvietām nebūs nepieciešams papildus finansējums no pašvaldību budžeta. Informācija no pašvaldībām nepieciešama, lai Veselības inspekcija varētu identificēt peldvietas, jo tikai pašvaldības var sniegt precīzu informāciju par peldvietas apmeklējuma tendencēm, plānotajiem vai veiktajiem labiekārtošanas darbiem. |
| 3. | Tiesiskā regulējuma finansiālā ietekme | Noteikumu projekts šo jomu neskar |
| 4. | Tiesiskā regulējuma nefinansiālā ietekme | Ar noteikumu projektu tiek precizēta Veselības inspekcijas rīcība, nodrošinot atbilstošus pārvaldības pasākumus attiecībā uz peldūdens kvalitāti. |
| 5. | Administratīvās procedūras raksturojums | Ar noteikumu projektu tiek noteikts, ka Veselības inspekcija katru gadu aptaujā pašvaldības (izsūtot vēstules, kurās lūdz sniegt informāciju par konkrētas pašvaldības teritorijā esošajām peldvietām - par peldvietu apmeklējumu tendencēm, kā arī veiktajiem labiekārtošanas pasākumiem peldvietā, lai veicinātu peldēšanos) un līdz 1.decembrim identificē visus peldvietu ūdeņus, ņemot vērā pašvaldību sniegto informāciju par peldvietu, kā arī izvērtējot peldētāju skaitu un patstāvīga peldēšanās aizlieguma vai ieteikuma nepeldēties piemērojumu konkrētajā peldvietā.  Tiek arī noteikts, ka Veselības inspekcija peldūdens īstermiņa piesārņojuma gadījumos izstrādā procedūras rīcībai un piesārņojuma novēršanai, kā arī tiek noteikts, ka īstermiņa piesārņojums ilgst ne ilgāk par aptuveni 72 stundām.  Noteikumu projekts arī nosaka, ka peldvietas ūdens pārvaldības pasākumi ietver šādus pasākumus: a) monitoringa kalendāra izstrādāšana; b) peldvietas ūdens monitorings; c) peldvietas ūdens kvalitātes novērtēšana un klasificēšana; d) peldvietas ūdens apraksta izstrādāšana un uzturēšana; e) piesārņojuma identificēšana un novērtēšana, kas varētu ietekmēt peldvietas ūdeni un radīt risku peldētāju veselībai; f) informācijas sniegšana sabiedrībai; g) pasākumi, lai novērstu peldētāju saskari ar piesārņojumu; h) pasākumi, lai samazinātu piesārņojuma risku.  Noteikumu projektā arī tiek precizēts, ka sabiedrība tiek brīdināta gadījumos kad ir paredzams īstermiņa piesārņojums vai ir iespējami tā draudi. Nepieciešamības gadījumā sabiedrības informēšanai medijos tiks izplatīta arī informācija par peldvietas ūdens kvalitātes novērtēšanas un klasificēšanas rezultātiem pēdējo trīs gadu laikā, kā arī peldvietas ūdens apraksts, par zemas kvalitātes peldvietu ūdens piesārņojuma cēloņiem, avotiem un veiktajiem pasākumiem, ar mērķi novērst piesārņojuma cēloņus un ierobežot peldētāju nonākšanu saskarē ar piesārņojumu.  Noteikumu projektā arī ir paredzēts, ka peldvietu ūdens klasificēšanu, atbilstoši tā kvalitātei, Veselības inspekcija pirmo reizi veic ne vēlāk kā līdz 2015.gada peldsezonas beigām.  Noteikumi projektā noteikts, ka, lai novērstu ūdens parauga nejaušu piesārņošanu, parauga ņēmējs pielieto aseptiska parauga ņemšanas tehniku, kas ļauj saglabāt parauga trauka sterilitāti. |
| 6. | Administratīvo izmaksu monetārs novērtējums | Noteikumu projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes Direktīvas 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu |
| 2. | Citas starptautiskās saistības | Noteikumu projekts šo jomu neskar |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes Direktīvas 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu. | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.    Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 2. panta 5. punkts | 1. punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 1.panta 3.punkts | 2.punkts | Tiek pārņemtas daļēji. Pilnībā tiek pārņemtas ar Ministru kabineta noteikumu projektu „Grozījumi Ministru kabineta 2008.gada 17.jūnija noteikumos Nr.454 „Peldvietu higiēnas prasības” | Neparedz stingrākas prasības nekā minētās ES tiesību akta vienības |
| 2.panta 3.punkts | 2.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 2.panta 8.punkts, IV.pielikuma 4.punkts | 4.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 2.panta 12.punkts, 8.panta 2.punkts | 6.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 3.panta  1.punkts | 2.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 3.panta 7.punkts | 3.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 5. panta 2. punkts | 14. punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 5.panta 4.punkta (a) apakšpunkta (i) punkts | 5.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 7.pants | 6.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 8. panta 2. punkts | 6. punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 9.panta 1.punkts | 6.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 9.panta 2.punkts | 7.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 12.panta 1.punkta (c) apakšpunkta trešais ievilkums | 13.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 12.panta 2.punkta (b) apakšpunkts | 10.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 12.panta 2.punkta (c) apakšpunkts | 11.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| 12.panta 2.punkta (d) apakšpunkta trešais ievilkums | 12.punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| V.pielikuma 3.punkta trešais paragrāfs | 15. punkts | Tiek pārņemtas pilnībā | Neparedz stingrākas prasības nekā minētās ES tiesību akta vienības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | Noteikumu projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. | | | Noteikumu projekts šo jomu neskar |
| Cita informācija | | | Citas Direktīvas 2006/7/EK normas jau ir pārņemtas Ministru kabineta 2010.gada 6.jūlija noteikumos Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai” |

|  |  |  |
| --- | --- | --- |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Noteikumu projekts šo jomu neskar |
|  | | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Noteikumu projekts šo jomu neskar |
| Cita informācija | | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības inspekcija |
| 2. | Projekta izpildes ietekme uz pārvaldes funkcijām | Noteikumu projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Noteikumu projekts šo jomu neskar |
| 4. | Projekta izpildes ietekme uz pārvaldes institucionālo struktūru. | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošo institūciju reorganizācija | Noteikumu projekts šo jomu neskar |
| 6. | Cita informācija | Nav. |

Anotācijas III, IV un VI sadaļa – projekts šīs jomas neskar.

**Veselības ministrs J.Bārzdiņš**

27.04.2011. 09:45

2256

A.Kalniņa

67876148, [Astra.Kalnina@vm.gov.lv](mailto:Astra.Kalnina@vm.gov.lv)